أسدلت غرفة الجنايات الابتدائية بمحكمة الاستئناف بمدينة فاس، اليوم الثلاثاء، الستار على القضية اللي هزات العاصمة العلمية ديال جريمة قتل شاب على يد عشيقته، بعدما وجهت ليه طعنات قاتلة بحي شعبي بمقاطعة جنان الورد. وعلمت “كود”، أن غرفة الجنايات الابتدائية بفاس، أدانت هاد المتهمة بعشرين عام ديال الحبس بعد متابعتها بتهمة “القتل العمد مع سبق الإصرار والترصد”. و تم نقلها بعد الحكم عليها فحالة صحية حرجة إلى مستشفى إبن الحسن للأمراض العقلية، بعدما أغمي عليها نتيجة سماعها الحكم الصادر في حقها. وحسب مصادر موثوقة، لـ”كود”، فإن هاد السيدة سخفات مباشرة بعد سماعها الحكم الصادر في حقها سيما أنها كتعاني من ظروف اجتماعية خايبة وكانت هي اللّي خدامة على العائلة ديالها. يشار إلى أن هذه الأخيرة كانت قد اتهمت عشيقها باغتصابها والتخلي عنها، وعدم تجاوب عناصر الشرطة مع شكاياتها، وهي التصريحات التي نفتها ولاية أمن فاس في وقت سابق جملة وتفصيلاً. 
عشرين عام ديال الحبس فحق الخياطة اللّي قتلات العشيق ديالها